ועדת הכספים, כנסת 18, פרוטוקול מספר 1069, 2012-05-01 12:30

משה גפני: אני מחדש את הישיבה.

משה גפני: אני עובר לסעיף האחרון בסדר היום: שינויים בתקציב לשנת 2012.

משה גפני: אני חוזר למספר פנייה לוועדה 8990, שזה הנושא של מערך הכבאות.

משה גפני: הגשתי רוויזיה על ההעברות הללו מפני שכל החלטת הממשלה שהיתה בעניין הזה – שהיתה החלטה נכונה, בעקבות הלקחים של מה שהיה ובעקבות האירועים שהיו לצערנו הרב, לרכז את הכול תחת קורת גג אחת, שזה צריך להיות במשרד לביטחון פנים – התברר לנו בוועדה בדיון לגבי השינויים הללו ש-25 כבאיות עוברות למשרד לפיקוד העורף.

זאב צוק-רם: לפיקוד העורף, לא למשרד.

זאב צוק-רם: פיקוד העורף זה גוף צבאי.

משה גפני: כן, אבל היה משרד של מתן וילנאי.

זאב צוק-רם: יש משרד להגנת העורף, ופיקוד העורף זה גוף צבאי.

משה גפני: אוקיי, זה לא משנה.

משה גפני: על כל פנים זה עובר לפיקוד העורף, ואני טענתי בבקשה שלי לרוויזיה שזה מנוגד לכל היגיון, מנוגד גם להחלטה, ומנוגד לכל התפיסה הזאת.

משה גפני: הרי מגיעים אנשי מילואים והם הולכים לאייש את הכבאיות, אז זה היה צריך להיות במקום אחד.

משה גפני: בבקשה, הסברת לי בטלפון, וביקשתי שתסביר את זה לוועדה, ואם אכן הוועדה תשתכנע וגם אני אשתכנע, אסיר את הרוויזיה ואז ההעברות תאושרנה.

זאב צוק-רם: השם הוא צוק-רם זאב, והתפקיד הוא סגן ראש המל"ל.

זאב צוק-רם: החלטת הממשלה שדנה בעניין הזה – 2699 – מינואר 2011 קבעה באמת בחלקה את מה שאמרת לגבי מערך כיבוי האש האזרחי, והמשיכה בהחלטת ממשלה, וקבעה שהממשלה רואה צורך להקים מערך כיבוי צבאי בפיקוד העורף.

זאב צוק-רם: אני אומר את זה בכוונה ומדגיש פיקוד העורף כי פיקוד העורף הרי עוסק במהותו בנושאים האזרחיים, כמו שאנחנו קוראים לזה: החזית האזרחית.

זאב צוק-רם: ממשלת ישראל הקצתה לטובת העניין 50,000,000 שקל, ש-25, כפי שציינת, הם ברוויזיה.

זאב צוק-רם: פיקוד העורף מחזיק כ-1,500 כבאים בשירות מילואים על מנת שיוכלו לתגבר את המערך האזרחי במידת הצורך, שאותם 1,500 כבאים יהיה להם ציוד שיוכלו לעסוק בכיבוי שריפות על מנת לתגבר ולעזור, כפי שהיה אגב בשריפה בכרמל, אבל אז לא היה להם את הציוד, הם רוכשים את הכבאיות האלה.

זאב צוק-רם: ובנוסף כדי שזה יהיה באמת מכפיל כוח רציני פיקוד העורף קונה כבאיות שהן דואליות.

זאב צוק-רם: גם שיוכלו לשמש לטובת כיבוי שריפות כסיוע למערכת האזרחית, וגם שישמשו ככלי טיהור לאירועים לא קונבנציונליים במצבי חירום.

משה גפני: הכבאיות בנויות בצורה כזאת?

זאב צוק-רם: בנויות, כן.

משה גפני: את זה לא ידעו להסביר לנו אז.

זאב צוק-רם: כבאיות שאופיינו במיוחד לצורך העניין הזה הן כבאיות דואליות.

משה גפני: זאת אומרת בהבהרה הזאת אנחנו מדברים על רכישת כבאיות שיהיו בפיקוד העורף, ישמשו לשני דברים מקבילים: בעתות חירום ישמשו לטיהור בהתקפה לא קונבנציונלית או פיגוע לא קונבנציונלי וגם מכפיל כוח בשעה שיש צורך בתגבור שריפה שהיא תגבור של הגורם האזרחי.

זאב צוק-רם: נכון.

זאב צוק-רם: ובנוסף לזה, כתוצאה מהעניין הזה, לפיקוד העורף יש שני גדודים סדירים שחלקם הוסבו מקצועית על-ידי מערך הכבאות האזרחי לשמש ככבאים שיוכלו לתפעל, כי הרי ידוע לכולנו שאי אפשר כל רגע לגייס אנשי מילואים.

זאב צוק-רם: ובנוסף הם מקבלים בטווח הזמן הקרוב עוד שני גדודים, כך שיהיו להם ארבעה גדודים סדירים על מנת שיוכלו לאייש את אותן כבאיות.

זאב צוק-רם: לכן, כפי שציינתי, אל"ף יש לזה חשיבות מבצעית מרובה, בי"ת זה מכפיל כוח גם לעתות חרום.

משה גפני: תודה.

משה גפני: חברת הכנסת פאינה קירשנבאום, את רוצה לשאול.

פניה קירשנבאום: אני עדיין לא הבנתי.

פניה קירשנבאום: החלטנו שהכול יושב בביטחון פנים.

פניה קירשנבאום: למה צריך להקים גדודים בפיקוד העורף?

משה גפני: הוא הסביר.

פניה קירשנבאום: לא.

פניה קירשנבאום: אם מילואים אז שיאמנו במילואים וישתמשו בציוד של מערך הכיבוי.

פניה קירשנבאום: ואם הוא רוצה לקנות מכונות שהן פועלות והן דואליות, אז שמהתקציב של משרד הביטחון יקנו את המטהרים האלה.

פניה קירשנבאום: מה צריך להפוך את זה לכיבוי בשביל לקנות את הסיפור הזה?

משה גפני: על זה הגשתי את הרוויזיה, אבל הוא הסביר לי.

משה גפני: בבקשה, תענה לשאלה שלה.

זאב צוק-רם: אני אסביר לך שוב.

זאב צוק-רם: אנשי המילואים של פיקוד העורף, מה שאנחנו קוראים בעגה הצבאית: הכבאים הכתומים, בגלל צבע הכומתה, מתגברים את המערך הסדיר על ציודו.

זאב צוק-רם: בנוסף לזה קבעה ממשלת ישראל – ולטעמי בצדק – שהם חייבים כוח נוסף לתגבור עם כוח אדם סביר שזמין כל ימות השנה כל שעות היממה, כי בזה נתקלנו לצערנו באירוע שהיה בשריפה.

זאב צוק-רם: כדי שהכבאיות האלה לא תשבנה ותהיינה מוכנות אך ורק לכיבוי אש, הסבו אותן, ובצדק, גם לנושא טיהור נפצעים.

פניה קירשנבאום: כיבוי שריפות יש אצלנו פעם ב – אבל טיהור יש אצלנו זה כל יום שני וחמישי.

זאב צוק-רם: לא אמרתי את זה.

זאב צוק-רם: אגב זה נותן מענה גם לאירועים של חומרים מסוכנים, שקורים אצלנו כמעט יום ביומו למרות שחלק מהאנשים כאן לא מכיר ולא נחשף.

זאב צוק-רם: לכן אני אומר שזה באמת נדרש, וזה מכפיל כוח רציני.

פניה קירשנבאום: זה צריך להיות מבוצע מתקציב משרד הביטחון.

משה גפני: זה הולך מתקציב משרד הביטחון.

משה גפני: זה לא הולך מהמשרד לביטחון פנים.

פניה קירשנבאום: זה תוספת לתקציב של משרד הביטחון?

משה גפני: כן.

פניה קירשנבאום: איפה הנושא הזה שדיברנו קודם, כשהיה פה יובל שטייניץ?

משה גפני: אלה החלטות ממשלה להוסיף להם כסף.

פניה קירשנבאום: הוספנו 7 מיליארד שקל.

משה גפני: לא קשור.

פניה קירשנבאום: שום דבר לא קשור.

פניה קירשנבאום: כל דבר שאנחנו מוסיפים למשרד הביטחון לא קשור למה שכבר העברנו.

פניה קירשנבאום: זה בור שחור כזה, וכל פעם צץ משהו אחר.

משה גפני: פאינה, זה לא המקרה.

משה גפני: זה מהרזרבה שמעבירים את זה לפיקוד העורף בעקבות החלטות הממשלה, שאגב השר לביטחון פנים היה שותף לזה.

זאב צוק-רם: נכון.

משה גפני: אני התנגדתי.

משה גפני: זאת אומרת אני עצרתי את זה תקופה ארוכה עד שהוא הסביר לי.

משה גפני: על כל פנים אני מסיר את הרוויזיה וממילא זה מאושר.

משה גפני: יש לך עוד שתי פניות.

משה גפני: אתה יודע מה?

משה גפני: אני אלך לפי הסדר.

משה גפני: אתה ממהר לאיזשהו מקום?

משה גפני: לא.

משה גפני: כדאי שתשב פה, תראה איך עובר פה כסף.

משה גפני: אני הולך לחוברת הראשונה, מספר פניה לוועדה 113.

משה גפני: משרד הבריאות.

רועי כפיר: הפנייה נועדה להעביר כספים – לתקצב גם הרשאה וגם הוצאה – כספים שיעברו מהאפוטרופוס הכללי למימון בניית מחלקות שיקום לקשישים בכמה מוסדות, חלקם ממשלתיים, חלקם "כללית", "הדסה", לפי תוכנית של משרד הבריאות.

רועי כפיר: מקור הכספים מעיזבון של משפחת אלנברג.

משה גפני: למה זה עובר דווקא ל"שיבא", "נהריה", "הדסה", "ברזילי", "בית לווינשטיין" ו"העמק"?

רועי כפיר: זה עניין שנמשך כמה שנים, כולל עתירות משפטיות, לאיזה מוסדות יגיע הכסף.

רועי כפיר: בסוף משרד הבריאות הגיע לסיכום עם שאר הגורמים שזאת תהיה ההקצאה.

רועי כפיר: אלה המחלקות ואלה סדרי העדיפויות.

רועי כפיר: הסכומים, אני יכול לפרט כמה הולך לכל מוסד.

רועי כפיר: חלק מהפרויקטים כבר החלו, חלק ממש יושבים ומחכים שיגיע הכסף כדי שיהיה אפשר להתחיל.

משה גפני: עבור מה זה?

רועי כפיר: בנייה של מחלקות שיקום.

רועי כפיר: אלה חולים קשישים שהיום שוכבים במחלקות פנימיות עמוסות, והמדיניות היא להוציא אותם למוסדות מתמחים.

משה גפני: אז אני לא מבין, אבל יש עוד בתי-חולים שיש בהם את המקרים האלה.

משה גפני: מה הם יגידו?

רועי כפיר: שוב, אנחנו לא היינו מעורבים בתהליך הזה.

משה גפני: אנחנו זה משרד האוצר?

רועי כפיר: משרד האוצר לא היה מעורב.

משה גפני: בסדר, אז תלך ותביא את מי שכן מעורב בזה.

רועי כפיר: אם צריך הבהרות ממשרד הבריאות.

משה גפני: לא, אני שואל אותך.

משה גפני: יבוא בית-החולים "איכילוב" ויגיד: אצלי במחלקות הפנימיות שוכבים אנשים סיעודיים.

משה גפני: למה אני לא מקבל?

רועי כפיר: בתי-החולים השונים הגישו את התוכניות שלהם והבקשות שלהם.

רועי כפיר: אני לא יודע אם "איכילוב" בכלל הגיש, לצורך הדוגמה.

משה גפני: בסדר, אז מי שכן הגיש.

משה גפני: בתי-חולים לא רוצים שיהיה להם - - -

רועי כפיר: לאגף הגריאטרי של משרד הבריאות יש איזושהי תמונת מצב של הפריסה, גם של מחלקות שיקום, גם של האוכלוסייה בכל אזור.

רועי כפיר: מעת לעת הם מאשרים, מכוונים את ההיצע למקומות שהם חושבים שצריך.

רועי כפיר: אנחנו לאחרונה, אני מזכיר לך, במקביל להסכם עם האחיות, גם עשינו תוכנית עם הקופות ועם המשרד לפתוח עוד מחלקות שיקום למונשמים בעוד הרבה מקומות.

משה גפני: הבנתי.

משה גפני: אני רוצה לדעת אם יש בתי-חולים נוספים שהגישו בקשות ולא קיבלו פה.

רועי כפיר: בשביל זה אני צריך להביא הנה את משרד הבריאות.

משה גפני: אוקיי.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 113 – פה אחד

משה גפני: הפנייה אושרה.

משה גפני: אני מגיש רוויזיה, ואני מבקש שתביא לי פרטים.

משה גפני: אני מעריך שיש בתי-חולים רבים שמעוניינים בזה גם, ואני רוצה לדעת איך זה נעשה, בגלל שאחרת זה לא שוויוני, ואז אני אדון על הרוויזיה.

רועי כפיר: בסדר גמור.

משה גפני: מספר פנייה לוועדה 131.

מיכל שינוול: כן.

מיכל שינוול: מיכל שינוול, רפרנטית הגנת סביבה.

מיכל שינוול: הפנייה נועדה להעברת תקציב למשרד להגנת הסביבה למימון פרויקטים שונים: פרויקטים להפחתת פליטת גזי חממה מתוקף החלטת ממשלה בנושא, פרויקט שיקום נחל הקישון – גם הממשלה קיבלה החלטה לשקם את הנחל וזו הקצאת התקציב הראשונה – ופיתוח פארק "אריאל שרון", התקצוב של החלטת הממשלה שהתקבלה בשנה שעברה.

משה גפני: אוקיי.

משה גפני: מי בעד אישור הפנייה ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד פנייה 131– פה אחד

משה גפני: הפנייה אושרה.

משה גפני: 132, 133.

מיכל שינוול: הפנייה הזו מטרתה העברת תקציב לרשות הטבע והגנים לכמה נושאים: לתקצוב תוכנית אב למחשוב של הרשות; הפנייה גם מבצעת שינויים פנימיים בתקציב הרשות ומתאימה את התקציב לתוכנית העבודה של הרשות.

משה גפני: לא הבנתי כלום, חוץ מזה שיש תוכניות ברשות ושמשנים ברשות.

משה גפני: מה משנים?

משה גפני: מה עושים?

מיכל שינוול: יש תוכנית מחשוב ברשות.

משה גפני: מה זה תוכנית מחשוב?

מיכל שינוול: כל האגפים של הרשות היום עובדים בנפרד, עם מערכות שונות.

משה גפני: כמה עולה המחשוב?

מיכל שינוול: סך הכול התוכנית עולה כ-40,000,000 שקלים, חלק ממומן על-ידי הרשות עצמה וחלק ממומן על-ידי הממשלה.

משה גפני: ומה אנחנו מעבירים פה?

מיכל שינוול: הפנייה הזאת מעבירה 4,500,000 שקלים לתוכנית.

משה גפני: מה זה התאמת התקציב לתוכנית העבודה של הרשות?

מיכל שינוול: הרשות פועלת על פי תוכנית חמש-שנתית, 2013-2009, ובשל שינויים שנעשו בבסיס התקציב של 2012 נדרשנו להתאים את התקציב לאותה תוכנית שאושרה.

משה גפני: טוב.

משה גפני: מי בעד אישור הפניות ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 132, 133 – פה אחד

משה גפני: הפניות אושרו.

משה גפני: 136.

דוד שטיינמץ: הפנייה נועדה לתוספת תקציב עבור החלפת מכשירי התייצבומט בשירות התעסוקה.

משה גפני: מה זה המכשירים האלה?

דוד שטיינמץ: זה מכשיר ביומטרי שמשמש להתייצבות דורשי עבודה בלשכות.

משה גפני: מה זה?

פניה קירשנבאום: במקום שהם יתייצבו אצל פקידים הם יכולים לעבור את ההתייצבות במכונה, ויש זיהוי ביומטרי.

דוד שטיינמץ: נכון, הוא קולט את זה.

משה גפני: בשביל מה אתם צריכים כסף?

דוד שטיינמץ: כי המכשירים האלה מאוד ישנים, הם כבר למעלה משמונה שנים, יש בהם הרבה תקלות ומחליפים אותם על מנת לשפר את השירות.

משה גפני: בן-אדם מגיע ללשכת התעסוקה, ומה הוא עושה?

משה גפני: שם אצבע?

דוד שטיינמץ: כן.

דוד שטיינמץ: ויש בזה הרבה תקלות.

דוד שטיינמץ: בנוסף לכך יש כאן

דוד שטיינמץ: גם תקציב לתפעול השוטף של שירות התעסוקה, שכולל נושא של התפעול והאחזקה, דואר וטלפונים, שירותי ניקיון ושיפוץ לשכות תעסוקה.

דוד שטיינמץ: כמו כן יש פה תקצוב של כ-16,000,000 שקל עבור הקמת שני מרכזי הכוון ייעודיים לאוכלוסייה הערבית - -

משה גפני: מה זאת ההחלטה הזאת?

דוד שטיינמץ: - - לתמרה וסכנין, בהתאם להחלטת הממשלה.

דוד שטיינמץ: ההחלטה הזאת באה, נדמה לי, בעקבות ועדת טרכטנברג, להרחיב את מרכזי ההכוון לאוכלוסייה הערבית.

משה גפני: מה טרכטנברג בעניין?

דוד שטיינמץ: יש החלטת ממשלה.

משה גפני: בעקבות מה?

משה גפני: בעקבות טרכטנברג?

משה גפני: הוא אמר לעשות מרכזי הכוון לערבים?

דוד שטיינמץ: נדמה לי שיש לו שמה.

משה גפני: מה זאת החלטת הממשלה הזאת?

משה גפני: מה הם רוצים?

דוד שטיינמץ: החלטת הממשלה הזאת אומרת להקים שני מרכזי הכוון ייעודיים.

משה גפני: למה צריך החלטת ממשלה?

משה גפני: יש החלטה שצריך לעודד את האוכלוסייה הערבית לצאת לעבודה.

דוד שטיינמץ: אז זאת ההחלטה.

משה גפני: זאת החלטת הממשלה?

משה גפני: אז נראה מה יש בהחלטת הממשלה, אולי יש עוד דברים שצריך לעשות.

דוד שטיינמץ: הנה, יש לי אותה.

משה גפני: תראה לי את ההחלטה.

משה גפני: יש שם עוד אוכלוסיות שהממשלה רוצה לעודד אותם שייצאו לעבוד?

משה גפני: או שרק את הערבים, לרבות הדרוזים והצ'רקסים.

דוד שטיינמץ: יש גם עוד אוכלוסיות.

משה גפני: מה איתם?

דוד שטיינמץ: זה בטיפול שלנו בנושא הזה.

משה גפני: בזה אתם לא מטפלים?

משה גפני: למה צריך החלטת ממשלה?

דוד שטיינמץ: אני לא יודע.

משה גפני: אני רוצה הסבר.

משה גפני: אני תומך בהעברה הזאת, אבל אני לא מבין את החלטת הממשלה.

משה גפני: יש קבוצת אוכלוסיות שהממשלה רוצה לעודד אותם, גם במרכזי הכוון וגם שייצאו לעבודה.

משה גפני: מה ההחלטה הזאת?

משה גפני: ולמה התקציב רק על זה?

משה גפני: טוב, אתה לא יודע לענות לי.

משה גפני: מה זה הקמת מרכז "רשות מקדמת תעסוקה" בדימונה?

דוד שטיינמץ: זה גם מרכז הכוון ותעסוקה לאוכלוסייה שבדימונה, בארד ועוד.

דוד שטיינמץ: יש לנו איזה שמונה מרכזי הכוון בכל הארץ.

דוד שטיינמץ: הוספנו עוד מרכז הכוון אחד.

משה גפני: תגיד לי, יש מרכז הכוון בציבור החרדי?

דוד שטיינמץ: אני חושב שיש.

משה גפני: איפה?

דוד שטיינמץ: לא זוכר, אני יכול לבדוק.

משה גפני: יכול להיות שהממשלה אומרת שקרים, כשהיא אומרת שהיא רוצה לעודד את החרדים לצאת לעבודה, והיא בעצם לא דואגת להם?

משה גפני: מי בעד אישור הפניה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

פניה קירשנבאום: אז איך אתה בעד, אחרי שאתה אומר דברים כאלה?

פניה קירשנבאום: בעד אישור פנייה 136 – פה אחד

משה גפני: הפניה אושרה ואני מגיש רוויזיה.

משה גפני: אם יתברר שכל השאלות ששאלתי הן לא נכונות, והממשלה לא משקרת, ובאמת היא טהורה וברת לבב, אז אני אסיר את הרוויזיה.

משה גפני: אני רוצה הסברים.

דוד שטיינמץ: הסבר למה?

משה גפני: אני רוצה הסבר מה זה החלטת הממשלה הזאת.

משה גפני: את מי הם רוצים לעודד?

משה גפני: מה שהם אומרים שהם רוצים לעודד אוכלוסיות, גם שר האוצר אמר פה קודם.

משה גפני: אני רוצה לדעת מה זה.

משה גפני: אני רוצה לדעת אם יש מרכזי הכוון, שלא יגידו שחרדים לא רוצים לצאת לעבודה.

משה גפני: אני מייצג את הציבור החרדי, אני רוצה שחרדים ייצאו לעבודה.

משה גפני: למה הממשלה לא עושה כלום?

משה גפני: לא, לא נורא, רק הסבר.

דוד שטיינמץ: יש תקציב לחרדים.

דוד שטיינמץ: אין לי את זה פה.

משה גפני: אין בעיה.

משה גפני: אז למה צריך את הפנייה המיוחדת הזאת?

משה גפני: העברנו פה 100,000,000 שקל.

משה גפני: את אקבל תשובות לשאלות שלי, אסיר את הרוויזיה.

משה גפני: תודה.

משה גפני: אנחנו עוברים לפנייה הבאה.

משה גפני: 138.

אורי גבע: הפנייה הזאת נועדה לתקצוב מערכות מחשוב בבתי-הדין הרבניים לשני נושאים: חלק אחד זה מערכת שיר"ה, שהיא המערכת הכללית של בתי-הדין הרבניים והיא המערכת המקבילה למערכת בתי-המשפט, מאפשרת את כל מה שדיברנו עליו בעבר, להתחבר מרחוק וכיוצא בזה; והחלק השני זה נושא של קיום פסקי-דין של גירושים.

אורי גבע: עבר התיקון לחוק בתי-הדין הרבניים לפני חודש-חודשיים, ונדרש שדרוג, תיקון קטן במערכת, על מנת ליישם את התיקון הזה.

אורי גבע: דיברנו על זה בשנה שעברה.

משה גפני: מי בעד אישור הפנייה ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 138 – פה אחד

משה גפני: הפנייה אושרה.

משה גפני: 144, 145.

אנסטסיה סורוקין: זו פנייה שנועדה לתגבר את תקציב הפיתוח של המשטרה בסך של 179,000 ש"ח.

אנסטסיה סורוקין: כמו כן התקציב הרגיל של המשטרה, בסך 4,703,000 ש"ח בגין הקמה ותפעול של נקודת משטרה בהר הזיתים.

משה גפני: מה זה נקודת המשטרה בהר הזיתים?

אנסטסיה סורוקין: זאת תחנה חדשה.

משה גפני: מקימים שמה נקודת משטרה?

אנסטסיה סורוקין: כן.

משה גפני: מתי?

אנסטסיה סורוקין: הוקמה כבר.

משה גפני: אין פה משהו של השב"ס?

אנסטסיה סורוקין: פה לא.

משה גפני: מאה אחוז.

משה גפני: יש בהמשך?

אנסטסיה סורוקין: כן, יש חלק מהפניות שקשורות.

משה גפני: טוב, נגיע לזה.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 144, 145 – פה אחד

משה גפני: הפניות אושרו.

משה גפני: 146, 147.

אנסטסיה סורוקין: הפנייה נועדה לתגבר את אגף החקירות של המשטרה בסך של 7,616,000 - - -

משה גפני: תקרבי בבקשה את המיקרופון.

משה גפני: לא שמעתי.

משה גפני: למה זה מיועד?

אנסטסיה סורוקין: אגף חקירות של המשטרה.

אנסטסיה סורוקין: 4,616,000 ש"ח.

משה גפני: את מי יש לחקור היום?

משה גפני: מי בחקירות?

משה גפני: לא חשוב, נו הלאה.

אנסטסיה סורוקין: ו-25 תקני כוח אדם לשיפור היכולת בלחימה - - -

משה גפני: זאת אומרת, צריך עוד חוקרים?

משה גפני: יש נחקרים?

אנסטסיה סורוקין: כן.

משה גפני: זה צווארון לבן?

אנסטסיה סורוקין: אני לא יודעת.

קריאה: כן.

קריאה: בין היתר.

משה גפני: תבררי.

משה גפני: מי בעד אישור הפניות ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 146, 147 – פה אחד

משה גפני: הפניות אושרו.

משה גפני: אין פה שב"ס, נכון?

אנסטסיה סורוקין: פה לא.

משה גפני: טוב.

משה גפני: 148.

דוד שטיינמץ: מדובר פה בתקצוב של כ-20,000,000 שקל בהרשאה להתחייב עבור מפעלים שעוברים ממרכז הארץ לאזור התעשייה המרחבי נ.ע.מ.

משה גפני: זאת פנייה טובה.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 148 – פה אחד

משה גפני: הפנייה אושרה.

משה גפני: 149, 150.

משה גפני: מי זה?

משה גפני: אין אף אחד?

משה גפני: 151.

מיכל שינוול: פנייה 151 נועדה לתקצוב הוצאה מותנית המיועדת לצורך שיקום החי והצומח בכרמל.

מיכל שינוול: זה בביצוע של רשות הטבע והגנים, בעקבות החלטת ממשלה בנושא.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 151 – פה אחד

משה גפני: הפנייה אושרה.

משה גפני: 153.

אנסטסיה סורוקין: הפנייה נועדה להסדרת בסיס תקציב מערך הכבאות לשנת 2012, על פי הפירוט הבא: 60,000,000 ש"ח בגין תוספת 278 כבאים חדשים, 33,000,000 ש"ח בגין רכישת חומרים מעכבי בעירה, 17,000,000 מיליוני ש"ח בגין החזקת ותפעול נציבות הכבאות, 12,000,000 ש"ח בגין רכישת כבאיות חדשות וציוד חדש, 4,000,000 ש"ח בגין בניית תחנות חדשות והרחבת תחנות קיימות.

משה גפני: זה הכול מהרזרבה?

אנסטסיה סורוקין: זה הכול מהרזרבה שניתנה בהחלטת ממשלה 2699.

משה גפני: לא חשוב, עזבי את החלטת הממשלה, אבל כל הכסף מגיע פה מהרזרבה.

אנסטסיה סורוקין: כן.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 153 – פה אחד

משה גפני: הפנייה אושרה.

משה גפני: 154.

אריאל לוין: הפנייה מיועדת לתקצוב של הרשאה להתחייב לתכנון ופיתוח לעתודות קרקע להגדלת ההרשאה להתחייב בהוצאה מותנית בהכנסה.

משה גפני: איזה עתודות קרקע?

משה גפני: בכל הארץ?

אריאל לוין: כל הארץ.

אריאל לוין: סעיף ארצי.

אריאל לוין: וגם לקידום הפיתוח של יישוב נווה-ים, יישוב המפונים, 50,000,000 שקל בהרשאה להתחייב, גם הוא הכנסה מותנית בהכנסה.

משה גפני: מה זה העברה של 100,000,000 שקל לבנייה כפרית?

אריאל לוין: אלה שינוים בתקנות.

אריאל לוין: בתחילת השנה שמו חלק מההרשאה להתחייב ברזרבה בסעיפי ההתנתקות, ועכשיו יש חלוקה שלהם לתקנות.

משה גפני: אני רואה שמחריש ומרהט יורד כסף.

משה גפני: בפרויקטים מיוחדים יורד כסף.

אריאל לוין: כן, כי בינתיים לא מופעל, חריש עדיין לא יצא.

משה גפני: למה?

אריאל לוין: כי לא מוכן.

משה גפני: למה?

משה גפני: מה הסיבה?

אריאל לוין: אין אישור של הוועדות המקומיות להתחיל לפתח.

משה גפני: למה?

משה גפני: הרי אין פתרון דיור, הרי זה מה שהעלה פה קודם חבר הכנסת וקנין.

משה גפני: יש בעיות עם הנושא של הדיור.

משה גפני: למה חריש לא מתפתח?

משה גפני: אנחנו מדברים כבר על שנים.

משה גפני: מה זה, משרד הפנים לא נותן אישורים?

אריאל לוין: יותר אני חושב ועדות ה - - -

משה גפני: אני יודע ששמה בחריש אישרו כבר את הכול, הכול מסודר.

אריאל לוין: עדיין זה לא מוכן.

משה גפני: אבל למה?

משה גפני: מה, אנשים שותים תה?

משה גפני: מה הסיבה?

אריאל לוין: היו התנגדויות של המועצה.

משה גפני: בסדר, היו התנגדויות, ישבו ודנו על זה, וקיבלו החלטה, והיה בג"ץ, והכול סודר.

אריאל לוין: - - - אתה צודק, זה לא נגמר.

אריאל לוין: זה נסחב ארבע שנים.

משה גפני: מישהו יכול לתת לי הסבר למה זה לא מתקדם.

משה גפני: למה?

אריאל לוין: אני יודע באופן כללי.

אריאל לוין: אתה רוצה הסבר ספציפי?

משה גפני: בטח שאני רוצה הסבר.

משה גפני: אני לא מבין.

משה גפני: מדברים על מצוקת דיור, מדובר על מחירים אסטרונומיים, מדובר על תהליך שנמשך כבר שנים, מדובר על זה שמבחינת הוועדה המקומית, מבחינת התכנון, מבחינת משרד השיכון – הכול בסדר.

משה גפני: איפה זה תקוע?

משה גפני: מה זה, אנשים לא עושים את עבודתם?

משה גפני: בגלל בירוקרטיה?

משה גפני: או שיש בעיות אחרות?

משה גפני: אני רוצה לדעת תשובה.

משה גפני: מה אתה מציע לי לעשות?

משה גפני: אני אעשה אותו דבר כמו קודם.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 154 – פה אחד

משה גפני: הפנייה אושרה, אני מגיש רוויזיה.

משה גפני: אני רוצה תשובות על חריש.

משה גפני: תגידו משרד הפנים?

משה גפני: תגידו משרד הפנים.

משה גפני: תגידו מי?

משה גפני: ראש הממשלה?

משה גפני: ראש הממשלה.

משה גפני: שנדע למי לא להצביע בבחירות.

משה גפני: לא אני, אני לא חשוב, אבל שהציבור יידע למי לא להצביע.

משה גפני: אומר ראש הממשלה, אומר שר האוצר, אומר שר הפנים, אומר שר השיכון, כולם אומרים שזו בעיה לאומית, והנה תקוע.

משה גפני: מורידים כסף.

משה גפני: לא אאשר את זה.

משה גפני: לא אסיר את הרוויזיה עד שלא אקבל הסבר מניח את הדעת.

אריאל לוין: בסדר, תקבל תשובה מפורטת.

משה גפני: הולכים ומפחיתים כסף.

משה גפני: 155.

עמית סדן: הפנייה נועדה לתקצב תוספת של 2,000,000 ש"ח לרזרבת שר הפנים בהתאם לסיכום בין משרדי הפנים והאוצר.

משה גפני: תיכף נחזור לזה.

משה גפני: 156, 157.

אנסטסיה סורוקין: הפנייה נועדה לתגבור תקציב הפיתוח של המשטרה ולביצוע שינויים פנימיים בתקציב המשטרה לשם העצמת יחידות יס"מ וימ"ר ירושלים, שעיקרן תגבור קרן בלאי רכב בסך של 2,622,000 ש"ח, תגבור תקציב האמרכלות של המשטרה בסך של 1,954,000 ש"ח, ותגבור תקציב הפיתוח בסך של 2,096,000 ש"ח.

משה גפני: אוקיי.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 156, 157 – פה אחד

משה גפני: הפנייה אושרה.

משה גפני: 158, 159.

משה גפני: אגב, לגבי ה-2,000,000, יש לך הסבר?

משה גפני: אני אצביע אחר כך.

עמית סדן: זה בהתאם לסיכום בין המשרדים, חלק מזה כנראה יגיע לנתיבות, למיטב הבנתי, אבל בגדול זה לפי הקריטריונים של - - -

משה גפני: הבנתי.

משה גפני: בסדר, אצביע על זה אחר כך.

משה גפני: 158, 159.

אנסטסיה סורוקין: הפנייה נועדה לתגבור התקציב השוטף של המשטרה בסך של 45,000,000 ש"ח, ותקציב הפיתוח של המשטרה בסך של 5,000,000 ש"ח.

משה גפני: עבור מה הכסף?

אנסטסיה סורוקין: זה כסף לתגבור התקציב.

אנסטסיה סורוקין: בגלל כל מיני הפחתות רוחביות התקציב של המשטרה נפגע מאוד.

משה גפני: למה?

משה גפני: אני רואה שמורידים את זה מהשב"ס.

אנסטסיה סורוקין: מורידים את זה מהשב"ס כי פרויקט אחד בשב"ס מתעכב.

משה גפני: איזה פרויקט?

אנסטסיה סורוקין: מסתננים.

אנסטסיה סורוקין: הבנייה של הפרויקט מתעכבת.

משה גפני: לאן מעבירים את זה?

אנסטסיה סורוקין: לתקציב הפיתוח ולתקציב השוטף של המשטרה.

אנסטסיה סורוקין: מעבירים את זה לקניות, לאמרכלות, להחזקת הבית, שזה אמרכלות רגילה, לתקציב שוטף רגיל.

משה גפני: הבנתי.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 158, 159 – פה אחד

משה גפני: הפניות אושרו.

משה גפני: 160.

אנסטסיה סורוקין: הפנייה נועדה לבצע שינויים פנימיים בתקציבי המשטרה והשב"ס לשם תגבור תקציבי השכר והגמלאות של הגופים בסך של 140,000,000 ש"ח.

משה גפני: איזה גמלאות?

אנסטסיה סורוקין: של המשטרה ושל השב"ס.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 160 – פה אחד

משה גפני: הפנייה אושרה.

משה גפני: 161.

הרצל בן-יהושע: מדובר פה בנמל חדרה.

הרצל בן-יהושע: בנמל מופעלות גוררות שמכניסות את האוניות שמגיעות לנמל וקושרות אותן למזחים.

הרצל בן-יהושע: אחד הנתבים אמור לפרוש לפנסיה בתחילת שנת 2013.

הרצל בן-יהושע: כדי שנתב יוכל לקשור את האוניות צריך להיות לו ניסיון בקשירה של 150 אוניות.

הרצל בן-יהושע: אנחנו מבקשים לעשות חפיפה עם הנתב הקיים כדי שהנתב המחליף יוכל להיכנס.

משה גפני: אז צריך כסף כפול בגלל שיש שני אנשים שיעבדו בתור נתב?

הרצל בן-יהושע: יש שם 150,000, אבל נמל חדרה זה תקציב סגור, ואנחנו לוקחים את זה מהרזרבה של נמל חדרה.

הרצל בן-יהושע: בסך הכול מה שאנחנו מבקשים לאשר פה זה את חודשי העבודה.

עמי צדיק: אני יכול לשאול שאלה?

משה גפני: כן.

עמי צדיק: הנתב שפורש בשנת 2013 זה דבר שהיה ידוע מזמן.

עמי צדיק: מדוע בתקציב המקורי לא ניתן מענה לצורך הזה, וצריך שינוי תקציבי בשביל זה?

הרצל בן-יהושע: יש פה איזשהו אולי מחדלון קטן, אבל את חודשי העבודה התחלנו להכניס עכשיו.

משה גפני: אוקיי.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 161 – פה אחד

משה גפני: הפנייה אושרה.

משה גפני: 162, 163.

אנסטסיה סורוקין: הפנייה נועדה לתקצב סך של 50,000,000 ש"ח עבור מיגון מוסדות החינוך.

משה גפני: זה גם אתה, מה שעכשיו יש בפנייה הזאת?

אנסטסיה סורוקין: כן.

משה גפני: זה מה שדיברת איתי.

משה גפני: יש פה שתי פניות נוספות, זאת אומרת זאת ועוד אחת.

זאב צוק-רם: יש עוד.

משה גפני: יש עוד?

משה גפני: שלישית?

אנסטסיה סורוקין: כן, יש עוד שלישית.

משה גפני: יש שלוש סך הכול.

זאב צוק-רם: נכון.

אנסטסיה סורוקין: זה מיגון מוסדות החינוך בטווח של 15-7 קילומטר בעוטף עזה.

משה גפני: עד איזה ישוב זה מגיע?

זאב צוק-רם: 15-7 מגיע עד פאתי אשקלון.

משה גפני: אשקלון בפנים?

זאב צוק-רם: כן.

משה גפני: תמגנו את מוסדות החינוך באשקלון עכשיו?

משה גפני: עם הפנייה הזאת?

זאב צוק-רם: בוודאי.

אנסטסיה סורוקין: מיגון חלקי, כן.

משה גפני: רגע, אני רוצה תשובה ברורה.

משה גפני: היו לנו דיונים על זה.

משה גפני: בכסף הזה ממגנים את מוסדות החינוך באשקלון?

אנסטסיה סורוקין: כן.

משה גפני: אז למה אמרת חלקי?

משה גפני: מה זה חלקי?

זאב צוק-רם: המיגון הוא חלקי.

אנסטסיה סורוקין: של כל מוסדות החינוך.

משה גפני: כלומר?

משה גפני: מה זה מיגון חלקי?

זאב צוק-רם: לתת מענה הכי טוב שאנחנו יכולים בסכום הזה על מנת למגן את מוסדות החינוך בטווחים האלה.

משה גפני: זאת אומרת, מוסדות החינוך באשקלון ימוגנו במיגון חלקי.

משה גפני: מה זה מיגון חלקי?

משה גפני: הייתי בשדרות, כמו כולנו.

משה גפני: ראינו מה זה מיגון.

משה גפני: ראינו לפני זה מה היה, שהיתה באמת בעיה.

פניה קירשנבאום: קודם לא היה כלום, עכשיו שני קירות מיגנו, שניים במנה הבאה.

פניה קירשנבאום: זה מיגון חלקי.

משה גפני: הם לא אומרים את זה.

משה גפני: הם אומרים שכל מוסדות החינוך ימוגנו אבל במיגון חלקי.

משה גפני: אני שואל מה זה מיגון חלקי.

משה גפני: מה פירוש המלה הזאת?

משה גפני: זה כמו שאומרת חברת הכנסת פאינה קירשנבאום?

משה גפני: שני קירות כן ושני קירות לא?

זאב צוק-רם: לא, מיגון חלקי פירושו לתת למשל ממ"דים בתוך מוסדות החינוך על מנת שבהינתן התראה, הילדים יוכלו להיכנס לתוך הממ"ד.

זאב צוק-רם: זה מיגון חלקי.

זאב צוק-רם: לא בונים עכשיו את כל הבית מחדש.

משה גפני: כן, הבנתי.

משה גפני: אתם שמים את הממ"דים האלה.

זאב צוק-רם: נכון מאוד.

פניה קירשנבאום: הבטונדות האלה?

משה גפני: כן.

משה גפני: שזה גם לא היה.

זאב צוק-רם: ודאי.

משה גפני: אוקיי.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 162, 163 – פה אחד

משה גפני: הפניות אושרו.

משה גפני: 164, 165.

משה גפני: אוקיי, עוברים לחוברת הבאה.

משה גפני: אמרת שהפנייה הזאת זה על נתיבות אתה חושב?

משה גפני: רזרבת השר?

עמית סדן: כן.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 155 – פה אחד

משה גפני: הפנייה אושרה.

טמיר כהן: פנייה 155.

משה גפני: 152.

משה גפני: הפטור מאגרת טלוויזיה לגמלאים בהתאם להסכם הקואליציוני עם מפלגת ישראל ביתנו.

משה גפני: מי מציג את זה?

משה גפני: כולכם נגד ישראל ביתנו?

משה גפני: אין רפרנט.

משה גפני: 167, 168.

משה גפני: אין.

משה גפני: 171-169.

אנסטסיה סורוקין: זו הפנייה השלישית של פיקוד העורף.

משה גפני: אה, כן.

אנסטסיה סורוקין: הפנייה נועדה לביצוע תגבור תקציב הוצאות חירום אזרחיות בסך של 16,897,000 ש"ח, שעיקרם 10,000,000 ש"ח בגין סגירת פערים במערך הצפירה.

משה גפני: מה זה סגירת פערים במערך הצפירה?

זאב צוק-רם: אנחנו הרי בונים שכונות חדשות, אזורי תעשייה חדשים, ונוצרים פערים במתקני הצפירה.

משה גפני: שלא שומעים אותם.

זאב צוק-רם: בדיוק.

משה גפני: אז אתם צריכים להגדיל את הטווח, זאת אומרת לשים עוד.

פניה קירשנבאום: למה זה לא תוקצב בתקציב?

משה גפני: אני מתאר לעצמי, מכיוון שאז זה עוד לא היה.

משה גפני: למה זה לא תוקצב?

זאב צוק-רם: זה השלמה למאה אחוז.

משה גפני: כן, אבל היא שואלת למה זה לא תוקצב בתקציב.

משה גפני: לא ידעתם כשהוכן התקציב?

משה גפני: לא, ודאי שלא.

משה גפני: זה היה לפני שנה וחצי.

אנסטסיה סורוקין: לא ידענו.

פניה קירשנבאום: לגבי ההעברה הקודמת.

פניה קירשנבאום: אנחנו בהסכם הקואליציוני דאגנו שכל הגמלאים יהיו פטורים מתשלום של אגרת רדיו וטלוויזיה.

פניה קירשנבאום: אבל רשות השידור לא סופגת את זה אלא משרד האוצר מחזיר לה את העלות.

פניה קירשנבאום: אז אני לא יודעת למה הם לא הגיעו.

פניה קירשנבאום: רוצה, אל תצביע.

משה גפני: אבל אני לא יכול בלי לפרט.

משה גפני: גם יש פה פנייה על יתומים.

פניה קירשנבאום: בסדר.

פניה קירשנבאום: אם לא שלחו, זאת בעיה שלהם.

משה גפני: כן, זה לא בסדר.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 171-169 – פה אחד

משה גפני: הפניות אושרו.

משה גפני: 172.

אמיר רשף: הפנייה נועדה לבצע שינויים בתקציב רשות מקרקעי ישראל לפי צרכי המשרד.

אמיר רשף: עיקר השינויים: תקציב של 16,000,000 בהרשאה להתחייב עבור בינוי הקריה המחוזית בנצרת; תקציב של 58,000,000 לניהול ואחזקת נכסי רשות הפיתוח; תקציב של 201,000,000 עבור פיתוח באמצעות חברות ברשויות המקומיות ותכנון תשתיות לשכונות מגורים, אזורי תעשייה חדשים, אזורי תיירות וכדומה; תקציב של 44,000,000 ש"ח עבור פינויים כלכליים; תקציב של 100,000,000 ש"ח בהרשאה להתחייב לתכנון ופיתוח ברשות להסדרת הבדואים בנגב.

משה גפני: מי בעד אישור הפניה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 172 – פה אחד

משה גפני: הפנייה אושרה.

משה גפני: 175-173.

אנסטסיה סורוקין: הפנייה נועדה לתגבור תקציב תיאום פעולות הממשלה בשטחים בסך של 13,358,000 ש"ח, וסך של כ-14,123,000 ש"ח בהוצאה מותנית בהכנסה.

אנסטסיה סורוקין: עיקרי השינויים זה 13,000,000 ש"ח עבור כיסוי תשלומי הגמלאות לתקני קבע במטה ובמנהל האזרחי, כמעט 14,000,000 ש"ח בהוצאה מותנית בהכנסה עבור תגבור פעילות במנהל האזרחי באזור יהודה ושומרון.

משה גפני: היה תקציב שהועבר כדי לפצות את אלה שנפגעו כתוצאה מההקפאה, ופנו אלי כמה פעמים ואמרו שיש ויכוח בתוך משרד הביטחון, עדיין לא משלמים את הפיצויים.

אנסטסיה סורוקין: זה לא קשור למנהל האזרחי, אני לא יודעת מה הולך במשרד הביטחון בנושא הזה.

משה גפני: זה לא קשור למנהל האזרחי?

אנסטסיה סורוקין: משרד הביטחון מעביר את הפיצוי, לא המנהל האזרחי.

משה גפני: טוב.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 175-173 – פה אחד

משה גפני: הפניות אושרו .

משה גפני: חבר הכנסת אורי אריאל ביקש על זה רוויזיה, ואני מבקש באותה הזדמנות גם, אם תוכלי לברר לי למה לא משלמים את זה.

משה גפני: 176, 177.

אנסטסיה סורוקין: הפניה נועדה לתגבר את תקציב המשטרה בסך של 27,000,000 ש"ח, וזאת העברה מסעיף 07, שזה התקציב השוטף, לתקציב הפיתוח, עבור שיקום מבנים ושיפור סביבת העבודה.

משה גפני: איזה מבנים?

אנסטסיה סורוקין: מבנים רגילים של המשטרה, שדורשים עכשיו שיפוץ, ואנחנו משחררים להם כספים מהתקציב השוטף, שזה הכסף שמיועד לדמי שימוש בנכסי המדינה.

משה גפני: זה לא שב"ס?

אנסטסיה סורוקין: לא.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 176, 177 – פה אחד

משה גפני: הפניות אושרו.

משה גפני: לא תביאו פנייה של איזה שב"ס?

משה גפני: 178.

אורי גבע: הפנייה נועדה לתקצוב כ-5,000,000 שקל בתקציב פיתוח המחשוב של בתי-המשפט, בהתאם לביצועים בפועל הצפויים השנה.

משה גפני: מה?

משה גפני: על מה אנחנו מדברים?

אורי גבע: על סעיף 53.

משה גפני: אתה יכול לחזור עוד הפעם בבקשה?

משה גפני: אני לא הבנתי.

משה גפני: אנחנו מדברים על פנייה 178.

אורי גבע: כן.

משה גפני: מה אתה מסביר?

אורי גבע: הפנייה הזאת מתגברת את תקציב המחשוב של בתי-המשפט.

משה גפני: רגע, חסר לי פה משהו.

משה גפני: יש בפנייה הזאת הפחתה של 29,000,000 ומשהו מבינוי בתי-המשפט.

אורי גבע: אנחנו מעבירים כסף מזומן לתשלום השנה לספקים בהתאם להתקשרויות.

משה גפני: יש פה הפחתה בבינוי בתי-המשפט לרזרבה.

משה גפני: זה מה שאתם מבקשים?

אורי גבע: לא, אנחנו עושים שני תהליכים באותה פנייה.

אורי גבע: הראשון מעביר מזומן מהרזרבה – 4,800,000 – אל תקנת הביצוע.

משה גפני: אין לי את זה.

משה גפני: זה הדף שיש.

משה גפני: אני לא רואה משהו אחר.

אורי גבע: בעמודת ההוצאה.

אורי גבע: עמוד 22.

משה גפני: כמה עובר למחשוב?

אורי גבע: הנה, יש לך את זה פה.

אורי גבע: אתה לוקח מפה לכאן, עושה את הפעולה ההפוכה מכאן לפה.

משה גפני: אז למה אתה מוריד 29,000,000 ומעביר 4,800,000.

אורי גבע: כי ההרשאה להתחייב נועדה בעצם בשביל לחתום התקשרויות ארוכות טווח.

אורי גבע: הנהלת בתי-משפט לא נדרשת לזה כרגע, אז הם צריכים את המזומן כדי לשלם לספקים השנה, בעקבות הרשאות שניתנו בשנים קודמות.

משה גפני: הבנתי.

משה גפני: בתי-הדין הרבניים לא צריכים את זה?

אורי גבע: לא, אין קשר.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 178 – פה אחד

משה גפני: הפנייה אושרה.

משה גפני: 179.

אורי גבע: הפנייה הזו נועדה לתקצוב המטה הקיברנטי הלאומי שהוקם לאחרונה.

משה גפני: למה הוא צריך את הכסף?

אורי גבע: מדובר פה בתקציב שרובו הולך לתקציב תפעול.

משה גפני: תפעול של מה?

אורי גבע: של המטה.

משה גפני: מה המטה עושה עם 12,000,000 שקל?

אורי גבע: יש לו תוכנית עבודה שמתגבשת בימים האלה, לאחר שהתקבלה החלטת ממשלה בנושא בשנה שעברה.

משה גפני: מי יושב שם?

שני שרביט: אם אפשר, אני אסביר.

שני שרביט: אני ראש מנהלת ההקמה של מטה הסייבר הלאומי.

משה גפני: את עובדת של משרד ראש הממשלה?

שני שרביט: כן.

שני שרביט: התקציב הזה נועד לשני עיקרי פעולה.

שני שרביט: החלק הראשון זה תקציב תפעול, שמטרתו גם לשלם משכורות וגם לייצר תשתיות, גם ממוחשבות וגם פיסיות-אבטחתיות, לגוף שהוא מסווג ולכן נדרש לזה.

שני שרביט: החלק השני הוא התחלתו של תקציב הפעילות של המטה, שבחלקו הולך לנתיבים מסווגים מבחינת פעילות, ובחלקו להעלאת המודעות הציבורית בקמפיין הסברה.

משה גפני: טוב.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 179 – פה אחד

משה גפני: הפנייה אושרה.

משה גפני: 180, 181.

אמיר אדרי: הפנייה נועדה להעביר סך של 3,500,000 שקלים עבור העסקת יועצים במכרז אשלים.

אמיר אדרי: מכרז אשלים זה מכרז לייצור חשמל באמצעות אנרגיה סולרית.

משה גפני: אבל כבר העברתם יועצים?

אמיר אדרי: לא, אנחנו מתבלבלים פה עם יועצים אחרים.

אמיר אדרי: אלה יועצים עבור מכרז אשלים.

משה גפני: איך מעסיקים אותם, בחוזה מיוחד?

משה גפני: לוקחים אותם לתקן?

משה גפני: מה זה היועצים האלה, זה חברות?

אמיר אדרי: כן, אלה חברות חיצוניות שמייעצות לנו בתחום הפיננסי, בתחום המשפטי, וגם יועצים סטטוטוריים שיודעים להגדיר כיצד המתקן צריך להיות מוקם.

משה גפני: למה זה משרד האוצר?

משה גפני: למה זה לא משרד האנרגיה?

אמיר אדרי: משרד האוצר אחראי על המכרז הזה.

אמיר אדרי: משרד האנרגיה שותפים אתנו במכרז, הם חברים.

משה גפני: אבל למה זה לא משרד האנרגיה?

משה גפני: מה אתם עוסקים באנרגיה?

אמיר אדרי: יש אגף החשב הכללי במשרד האוצר, יש לו מחלקה שעוסקת בכל מיני מכרזי B.O.T..

משה גפני: אז למה בכלל צריך את המשרד הזה?

אמיר אדרי: מה הייעוד של משרד האנרגיה?

אמיר אדרי: יש לו תפקידים אחרים.

משה גפני: מה למשל?

אמיר אדרי: הוא רגולטור בתחום האנרגיה.

אמיר אדרי: במנהל חשמל, לצורך העניין, הוא בודק כל מיני תוכניות שקשורות.

משה גפני: אבל למה הוא לא עושה?

משה גפני: הרי הוא הגוף הייעודי, הוא המקצועי.

אמיר אדרי: הרבה מאוד פרויקטים נעשים בשיטת מכרזים במשרד האוצר, והמשרד המקצועי חבר.

משה גפני: טוב, לא הבנתי.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 180, 181 – פה אחד

משה גפני: הפנייה אושרה.

משה גפני: אני מגיש רוויזיה.

משה גפני: אני רוצה להבין בשביל מה צריך את המשרד הזה.

משה גפני: 182.

אנסטסיה סורוקין: הפנייה נועדה לתגבר את יחידת "צור", שזו יחידה שמטפלת בעברייני מין, בסך של 1,950,000 ש"ח וחמישה תקני כוח אדם, בהתאם לסיכום הקיים בין המשרדים.

משה גפני: מה התקציב שעומד לרשותם?

משה גפני: את לא שב"ס, נכון?

אנסטסיה סורוקין: אני הרפרנטית.

משה גפני: אני רוצה שנציב השב"ס יבוא לפה להסביר את זה.

משה גפני: 183, 184.

אנסטסיה סורוקין: הפנייה נועדה לתקצוב סך של 5,500,000 ש"ח בהוצאה ותקצוב הרשאה להתחייב בסך של 2,500,000 עבור תקציב שוטף של כוח אדם בתחום המחשוב ותחזוקת פרויקטים.

משה גפני: נציב השב"ס.

משה גפני: אני רוצה שהוא יבוא לתאר את - - -

אנסטסיה סורוקין: זה משרד, זה לאו דווקא משטרה.

משה גפני: כן, אבל זה נציבות שירות בתי הסוהר.

אנסטסיה סורוקין: יש פה גם וגם.

אנסטסיה סורוקין: טוב.

משה גפני: בסדר.

משה גפני: אנחנו נזמין אותו, הוא יתאר את כל המערכת הזאת בשב"ס, אז הוא יסביר גם את הפניות האלה.

משה גפני: אני פשוט רוצה שהמדינה תהיה מסודרת, זאת אומרת שהכול יתנהל באופן מסודר, הכול ילך דרך הנהלים.

משה גפני: ואני לא רוצה לאשר דברים שאני לא יודע בדיוק, הרי זה התפקיד שלי, אני צריך לדעת בדיוק מה השב"ס עושה, והאינסטנציה הכי גבוהה זה נציב השב"ס.

משה גפני: הכול יתנהל מסודר, לגמרי.

משה גפני: 190-188, 193.

לידיה לזנס: לידיה לזנס, לשכת המדען הראשי.

לידיה לזנס: מדובר על סיכום עם אגף תקציבים לתוספת של 100,000,000 שקל עבור לשכת המדען הראשי.

לידיה לזנס: עיקרה של התוספת היא במימון תקציב שנמצא בחסר בהסכם הבינלאומי עם האיחוד האירופי, בהיקף של למעלה מ-90,000,000 שקל, ועוד הסכם בינלאומי נוסף עם CERN, מאיץ החלקיקים.

לידיה לזנס: שאר הפניות זה הסטות פנימיות בין התקנות התקציביות, שעיקרן מימון החלטות ממשלה לתחליפי נפט לתחבורה, תוכנית בעלי צרכים מיוחדים ותוכנית "מימד" בשיתוף פעולה עם משרד הביטחון.

משה גפני: מאה אחוז.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 190-188, 193 – פה אחד

משה גפני: הסברת כל כך טוב שהפניות אושרו פה אחד.

לידיה לזנס: אני מודה לך.

משה גפני: 191, 192.

אנסטסיה סורוקין: הפנייה נועדה לתגבור תקציב הפיתוח של המשטרה בסך של 4,000,000 ש"ח, לשם העברה לעיריית בית-שמש, ששם מוקם מרכז הדרכה של המשטרה.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פניות 191,192 – פה אחד

משה גפני: הפנייה אושרה.

משה גפני: 194.

אנסטסיה סורוקין: ביקשו ממני להעביר את הפנייה הזאת.

אנסטסיה סורוקין: זאת פנייה לטובת פרויקטים בתחום העיוורון ונפגעות תקיפה מינית.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור פנייה 194 – פה אחד

משה גפני: הפנייה אושרה.

משה גפני: 196, 197.

אנסטסיה סורוקין: הפנייה נועדה להעברת תחום כלי ירייה ממשרד הפנים למשרד לביטחון פנים, וזה בהתאם להחלטת הממשלה.

משה גפני: מי בעד אישור הפניות, ירים את ידו?

משה גפני: מי נגד?

משה גפני: אין.

משה גפני: בעד אישור פניות 196, 197 – פה אחד

משה גפני: הפניות אושרו.

משה גפני: תודה רבה.

משה גפני: הישיבה נעולה.